CELEX: 52022PC0026
Language: ro
Date: 2022-01-27
Title: Propunere de DECIZIE A PARLAMENTULUI EUROPEAN ȘI A CONSILIULUI de modificare a Deciziei 2003/17/CE a Consiliului în ceea ce privește perioada sa de aplicare și în ceea ce privește echivalența inspecțiilor în câmp efectuate în Bolivia asupra culturilor producătoare de semințe de cereale și asupra culturilor producătoare de semințe de plante oleaginoase și pentru fibre și echivalența semințelor de cereale și a semințelor de plante oleaginoase și pentru fibre produse în Bolivia

COMISIA EUROPEANĂ
            Bruxelles, 27.1.2022
            COM(2022) 26 final
            2022/0016(COD)
            
            Propunere de
            DECIZIE A PARLAMENTULUI EUROPEAN ȘI A CONSILIULUI
            de modificare a Deciziei 2003/17/CE a Consiliului în ceea ce privește perioada sa de aplicare și în ceea ce privește echivalența inspecțiilor în câmp efectuate în Bolivia asupra culturilor producătoare de semințe de cereale și asupra culturilor producătoare de semințe de plante oleaginoase și pentru fibre și echivalența semințelor de cereale și a semințelor de plante oleaginoase și pentru fibre produse în Bolivia
            (Text cu relevanță pentru SEE)
            
               
         
         
            
               EXPUNERE DE MOTIVE
            
            
               1.CONTEXTUL PROPUNERII
            
            
               •Motivele și obiectivele propunerii
            
            
               Decizia 2003/17/CE a Consiliului recunoaște echivalența pentru anumite țări terțe în ceea ce privește inspecțiile în câmp și producția de semințe provenite de la anumite specii, care sunt efectuate în conformitate cu Directivele 66/401/CEE, 66/402/CEE, 2002/54/CE, 2002/55/CE și 2002/57/CE. S-a constatat că dispozițiile naționale care reglementează semințele recoltate și controlate în țările respective oferă aceleași garanții ca dispozițiile aplicabile semințelor recoltate și controlate în Uniunea Europeană, în ceea ce privește caracteristicile, examinarea, identitatea, marcajul și controlul semințelor. Semințele provenite din aceste țări terțe pot fi ulterior comercializate în Uniune. Acest sistem de echivalență contribuie la menținerea aprovizionării continue cu semințe în Uniune.
            
            
               Decizia 2003/17/CE expiră la 31 decembrie 2022. Obiectivul prezentei propuneri este de a prelungi durata de aplicare a acestei decizii pentru a se evita orice risc de perturbare a importurilor de semințe în Uniune. Producția de semințe certificate în conformitate cu legislația Uniunii necesită o serie de investiții (de exemplu, înregistrarea soiurilor în cataloagele comune ale Uniunii). În plus, obținerea unor cantități suficiente de semințe pentru introducerea pe piață necesită mai mulți ani de înmulțire. Ținând seama de aceste aspecte, se consideră adecvată o prelungire cu șapte ani a perioadei pentru care se recunoaște echivalența.
            
            
               În plus, prezenta propunere vizează adăugarea Boliviei pe lista țărilor terțe pentru care este recunoscută echivalența. Bolivia nu este inclusă pe lista acestor țări terțe. Prin urmare, nu este posibil în prezent importul în Uniunea Europeană de semințe de cereale (porumb și sorg) și de semințe de plante oleaginoase și pentru fibre (floarea-soarelui) recoltate în Bolivia.
            
            
               Bolivia a prezentat Comisiei o cerere la 29 ianuarie 2016, prin care solicită Comisiei să considere semințele de sorg, de porumb și de floarea-soarelui produse în Bolivia ca oferind aceleași garanții ca semințele produse în UE în ceea ce privește identitatea, sănătatea și calitatea semințelor prin intermediul controalelor oficiale efectuate de autoritățile competente ale țării.
            
            
               În urma acestei solicitări, Comisia a efectuat o evaluare a legislației boliviene actuale și a efectuat un audit în Bolivia cu privire la sistemul său de producție și de certificare a semințelor
                  1
               . Comisia a recomandat ca unele norme și standarde tehnice aplicate în Bolivia pentru producția și certificarea semințelor să fie aliniate la cerințele sistemelor OCDE pentru semințe și la Directivele 66/402/CEE și 2002/57/CE. Până la 30 noiembrie 2018, Bolivia a adoptat toate rezoluțiile administrative necesare pentru a pune în aplicare recomandările Comisiei, ceea ce a determinat Comisia să considere că sistemul bolivian existent oferă aceleași garanții ca sistemul UE.
            
            
               Propunerea va stimula schimburile comerciale cu semințe dintre Bolivia și UE. Investind în capacitățile de producție a semințelor din Bolivia, întreprinderile cu sediul în UE care au dreptul să înmulțească soiurile de porumb, de sorg și de floarea-soarelui incluse în catalogul comun de soiuri al UE își pot diversifica suprafețele de producție de semințe pentru a reduce riscurile de a realiza producție într-o singură zonă climatică. Principalul avantaj al Boliviei pe piața UE ar fi producția de semințe în afara sezonului, garantând disponibilitatea anumitor semințe în timpul primăverii în emisfera nordică. Prin urmare, acordarea echivalenței UE ar contribui la menținerea aprovizionării continue cu semințe de calitate superioară în Uniune. De asemenea, aceasta ar putea stimula întreprinderile cu sediul în UE să investească în dezvoltarea agricolă a Boliviei, având în vedere că UE ar deveni piață de export.  
            
            
               Din motivele menționate mai sus, este oportun să se recunoască sistemul bolivian de producție și certificare a semințelor ca fiind echivalent cu cel al UE, iar importurile de semințe de sorg, de porumb și de floarea-soarelui din această țară pe piața UE pot fi autorizate.
            
            
               •Coerența cu dispozițiile existente în domeniul de politică vizat
            
            
               
                  Prezentul act este o implementare tehnică a cerințelor existente și, prin urmare, este în concordanță cu dispozițiile de politică existente în domeniul de politică vizat al comercializării semințelor. 
               
            
            
               •Coerența cu alte politici ale Uniunii
            
            
               
                  Urmărind să asigure continuarea în bune condiții a comerțului cu semințe și menținerea aprovizionării continue cu semințe în Uniune, prezenta propunere este în concordanță cu obiectivele politicii agricole comune.
               
               
                  În plus, prezenta propunere este în conformitate cu obiectivele Strategiei europene comune pentru Bolivia, lansată în 2018, deoarece va stimula comerțul cu semințe care respectă normele Uniunii și va contribui la dezvoltarea rurală în Bolivia.
               
            
            
               2.TEMEI JURIDIC, SUBSIDIARITATE ȘI PROPORȚIONALITATE
            
            
               •Temei juridic
            
            
               
                  Temeiul juridic al prezentului act este reprezentat de articolul 43 alineatul (2) din Tratatul privind funcționarea Uniunii Europene (TFUE), care împuternicește Parlamentul European și Consiliul să stabilească dispozițiile necesare pentru îndeplinirea obiectivelor politicii agricole comune. 
               
            
            
               •
                     Subsidiaritatea (în cazul competențelor neexclusive) 
            
         
         
            
               
                  Inițiativa intră în sfera de competență exclusivă a UE în conformitate cu articolul 43 litera din TFUE. În consecință, principiul subsidiarității nu se aplică. 
               
            
            
               În plus, cerințele aplicabile comercializării semințelor sunt reglementate la nivelul Uniunii. Pentru a garanta libera circulație a semințelor importate pe piața unică, este necesară o acțiune la nivelul Uniunii.
            
            
               •
                     Proporționalitatea
            
            
               
                  Aceasta este singura formă posibilă de acțiune a Uniunii pentru atingerea obiectivului urmărit. 
               
            
            
               •
                     Alegerea instrumentului
            
            
               
                  O decizie este instrumentul adecvat pentru această punere în aplicare tehnică a cerințelor existente.
               
            
            
               3.REZULTATELE EVALUĂRILOR EX-POST, ALE CONSULTĂRILOR CU PĂRȚILE INTERESATE ȘI ALE EVALUĂRILOR IMPACTULUI
            
            
               •
                     Evaluările ex-post/verificarea adecvării legislației existente
            
            
               
                  N/A
               
            
            
               •
                     Consultările cu părțile interesate
            
            
               
                  Statele membre au fost informate cu privire la evaluarea juridică a legislației boliviene relevante și cu privire la auditul efectuat pentru a stabili echivalența sistemului bolivian și au fost consultate cu privire la elementele inițiativei. Bolivia a prezentat observații cu privire la proiectul de raport de audit și a pus în aplicare modificările recomandate pentru a remedia deficiențele identificate. În perioada 19 august 2021-30 septembrie 2021, pe portalul pentru o mai bună legiferare a fost publicată o foaie de parcurs în ceea ce privește acordarea echivalenței către Bolivia pentru obținerea de feedback din partea părților interesate. A fost prezentată o singură contribuție, iar aceasta nu pune sub semnul întrebării propunerea de a acorda Boliviei echivalența. Părțile interesate și statele membre au fost, de asemenea, informate cu privire la prelungirea aplicării Deciziei 2003/17/CE a Consiliului.
               
            
            
               •
                     Obținerea și utilizarea expertizei
            
            
               
                  Sistemul de echivalență al UE este în vigoare de mai multe decenii și s-a bazat în mare măsură pe sistemele OCDE pentru certificarea soiurilor de semințe destinate comerțului internațional și pe metodele Asociației Internaționale pentru Testarea Semințelor (ISTA) sau, după caz, este în conformitate cu normele echivalente cu normele ISTA ale Association of Official Seed Analysts (AOSA). Acest cadru multilateral pentru comerțul internațional cu semințe oferă garanții suplimentare în ceea ce privește calitatea semințelor importate și conformitatea acestora cu legislația UE.
               
               
                  Semințele importate din țări terțe în cadrul sistemului de echivalență fac obiectul unor inspecții oficiale efectuate de statele membre în legătură cu comercializarea semințelor, cel puțin prin controale aleatorii, pentru a se verifica respectarea cerințelor și a condițiilor din Directivele 66/401/CEE, 66/402/CEE, 2002/54/CE, 2002/55/CE și 2002/57/CE privind comercializarea semințelor.
               
               
                  Comisia a efectuat o evaluare legislativă a sistemului existent în Bolivia. În plus, serviciile sale au efectuat un audit în Bolivia și au elaborat un raport care descrie rezultatul acestui audit, disponibil pe site-ul Comisiei. De asemenea, Bolivia este membră a sistemelor OCDE pentru semințe, iar eșantionarea și testarea semințelor pentru certificarea OCDE se efectuează în conformitate cu normele ISTA.
               
            
            
               •
                     Evaluarea impactului
            
            
               
                  Aceasta este o decizie de natură pur tehnică, care pune în aplicare normele de punere în aplicare existente. Acordarea echivalenței pentru inspecțiile în câmp efectuate în țări terțe asupra culturilor producătoare de semințe și acordarea echivalenței pentru semințe produse în țări terțe se bazează pe sistemele OCDE pentru certificarea soiurilor de semințe destinate comerțului internațional și pe metodele Asociației Internaționale pentru Testare a Semințelor (ISTA). UE și statele sale membre sunt implicate îndeaproape în dezvoltarea acestor sisteme și metode, pe care se bazează și legislația Uniunii și în conformitate cu care au loc exporturile de semințe din statele membre către țări terțe.  Prin urmare, nu este necesară o evaluare a impactului.
               
            
            
               •
                     Adecvarea reglementărilor și simplificarea
            
            
               Prezenta propunere nu este legată de REFIT. Propunerea nu are niciun impact asupra costurilor de asigurare a conformității pentru operatori. Verificarea digitală („Digital Check”) nu este aplicabilă prezentei propuneri.
            
            
               •
                     Drepturile fundamentale
            
         
         
            
               
                  Propunerea nu are consecințe asupra protecției drepturilor fundamentale.
               
            
            
               4.IMPLICAȚIILE BUGETARE
            
            
               
                  Propunerea nu are implicații bugetare.
               
            
            
               5.ALTE ELEMENTE
            
            
               •Planurile de punere în aplicare și măsurile de monitorizare, evaluare și raportare
            
            
               
                  N/A
               
            
            
               •Documente explicative (în cazul directivelor)
            
            
               
                  N/A
               
            
            
               •Explicații detaliate cu privire la dispozițiile specifice ale propunerii
            
            
               
                  Dispoziția singulară de fond a propunerii modifică Decizia 2003/17/CE a Consiliului, în primul rând prin prelungirea perioadei de aplicare a acesteia până la 31 decembrie 2029 și, în al doilea rând, prin adăugarea Boliviei pe lista țărilor terțe pentru care inspecțiile în câmp asupra culturilor producătoare de semințe și a semințelor produse în aceste țări sunt considerate echivalente inspecțiilor în câmp și producției de semințe din UE, dar numai în ceea ce privește sorgul, porumbul și floarea-soarelui.
               
            
            
               2022/0016 (COD)
            
            
               Propunere de
            
            
               DECIZIE A PARLAMENTULUI EUROPEAN ȘI A CONSILIULUI
            
            
               de modificare a Deciziei 2003/17/CE a Consiliului în ceea ce privește perioada sa de aplicare și în ceea ce privește echivalența inspecțiilor în câmp efectuate în Bolivia asupra culturilor producătoare de semințe de cereale și asupra culturilor producătoare de semințe de plante oleaginoase și pentru fibre și echivalența semințelor de cereale și a semințelor de plante oleaginoase și pentru fibre produse în Bolivia
            
            
               (Text cu relevanță pentru SEE)
            
            
               PARLAMENTUL EUROPEAN ȘI CONSILIUL UNIUNII EUROPENE,
            
            
               având în vedere Tratatul privind funcționarea Uniunii Europene, în special articolul 43 alineatul (2),
            
            
               având în vedere propunerea Comisiei Europene,
            
            
               după transmiterea proiectului de act legislativ către parlamentele naționale,
            
            
               având în vedere avizul Comitetului Economic și Social European
                  2
               ,
            
         
         
            
               hotărând în conformitate cu procedura legislativă ordinară,
            
            
               întrucât:
            
            
               (1)Decizia 2003/17/CE a Consiliului
                  3
                prevede că, în anumite condiții, inspecțiile în câmp efectuate asupra anumitor culturi producătoare de semințe în țările terțe enumerate în anexa I la decizia respectivă trebuie considerate echivalente cu inspecțiile în câmp efectuate în conformitate cu dreptul Uniunii. Decizia prevede, de asemenea, că, în anumite condiții, semințele provenite de la anumite specii produse în țările respective trebuie considerate echivalente cu semințele produse în conformitate cu dreptul Uniunii.
            
            
               (2)Echivalența a fost acordată țărilor terțe în cauză pe baza cadrului multilateral privind comerțul internațional cu semințe, respectiv sistemele OCDE pentru certificarea soiurilor de semințe destinate comerțului internațional și metodele Asociației Internaționale pentru Testarea Semințelor (ISTA) sau, după caz, în conformitate cu normele echivalente cu normele ISTA ale Association of Official Seed Analysts (AOSA). De asemenea, Comisia a efectuat evaluări legislative și audituri în unele dintre aceste țări terțe pentru a verifica dacă îndeplinesc cerințele stabilite în legislația Uniunii înainte de a acorda echivalența pentru prima dată. Testarea și raportarea anuală în cadrul OCDE, reauditarea periodică a laboratoarelor pentru acreditarea ISTA, precum și inspecțiile oficiale în contextul legislației Uniunii indică faptul că inspecțiile în câmp efectuate în țările terțe respective continuă să ofere aceleași garanții ca inspecțiile în câmp efectuate de statele membre și că semințele produse și certificate în țările terțe respective continuă să ofere aceleași garanții ca semințele produse și certificate în statele membre. Prin urmare, inspecțiile în câmp și semințele respective trebuie considerate în continuare echivalente cu cerințele Uniunii.
            
            
               (3)În 2016, Bolivia a prezentat Comisiei o cerere de acordare a echivalenței pentru sistemul său de inspecții în câmp efectuate asupra culturilor producătoare de semințe și pentru semințele de Sorghum spp. (sorg), de Zea mays (porumb) și de Helianthus annuus (floarea-soarelui) produse și certificate în Bolivia.
            
            
               (4)Comisia a evaluat legislația relevantă a Boliviei și a efectuat un audit în 2018 privind sistemul de controale oficiale ale producției de semințe și certificarea semințelor de porumb, sorg și floarea-soarelui în Bolivia, precum și  echivalența acestora cu cerințele Uniunii. Comisia a publicat constatările auditului într-un raport
                  4
               . 
            
            
               (5)Auditul a demonstrat că există un sistem bine organizat de producție și de certificare a semințelor în Bolivia. Comisia a identificat unele deficiențe și a oferit recomandări Boliviei. Întrucât Bolivia a remediat aceste deficiențe până la 30 noiembrie 2018, țara menționată îndeplinește condițiile prevăzute în anexa II la Decizia 2003/17/CE, precum și cerințele respective prevăzute de Directivele 66/402/CEE
                  5
                și 2002/57/CE ale Consiliului
                  6
               .
            
            
               (6)Prin urmare, este necesar să se acorde echivalența privind inspecțiile în câmp efectuate asupra culturilor producătoare de semințe de sorg, de porumb și de floarea-soarelui din Bolivia și privind semințele de sorg, de porumb și de floarea-soarelui produse în Bolivia și certificate oficial de autoritățile sale.
            
            
               (7)Întrucât Decizia 2003/17/CE va expira la 31 decembrie 2022, trebuie prelungită perioada pentru care se recunoaște echivalența în temeiul deciziei menționate, pentru a se evita orice risc de perturbare a importurilor de semințe în Uniune. Având în vedere investițiile și timpul necesar pentru producția de semințe certificate în conformitate cu legislația Uniunii, este oportun să se prelungească perioada respectivă cu șapte ani.
            
            
               (8)Prin urmare, Decizia 2003/17/CE trebuie modificată în consecință,
            
            
               ADOPTĂ PREZENTA DECIZIE:
            
            
               Articolul 1 
               Modificări aduse Deciziei 2003/17/CE
            
            
               Decizia 2003/17/CE se modifică după cum urmează:
            
            
               (1)La articolul 6, data „31 decembrie 2022” se înlocuiește cu data „31 decembrie 2029”;
            
            
               (2)Anexa I se modifică în conformitate cu anexa la prezenta decizie.
            
            
               Articolul 2 
               Intrare în vigoare
            
            
               Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.
            
            
               Articolul 3 
               Destinatari
            
            
               Prezenta decizie se adresează statelor membre.
            
            
               Adoptată la Bruxelles,
            
         
         
            
               
                  Pentru Parlamentul European
                        Pentru Consiliu
               
               
                  Președintele
                        Președintele
               
            
         
         
            
                  
                     (1)
                  
                        Raport final al unui audit efectuat în Statul Plurinațional al Boliviei în perioada 14 martie 2018-22 martie 2018 în vederea evaluării sistemului de controale oficiale și de certificare a semințelor și a echivalenței acestora cu cerințele Uniunii Europene, http://ec.europa.eu/food/fvo/rep_details_2_en.cfm?rep_id=4005. 
               
               
                  
                     (2)
                  
                        JO C , , p. .
               
               
                  
                     (3)
                  
                        Decizia 2003/17/CE a Consiliului din 16 decembrie 2002 privind echivalența inspecțiilor în câmp la culturile producătoare de semințe, efectuate în țări terțe și echivalența semințelor produse în țări terțe (JO L 8, 14.1.2003, p. 10).
               
               
                  
                     (4)
                  
                        Raport final al unui audit efectuat în Statul Plurinațional al Boliviei în perioada 14 martie 2018-22 martie 2018 în vederea evaluării sistemului de controale oficiale și de certificare a semințelor și a echivalenței acestora cu cerințele Uniunii Europene, http://ec.europa.eu/food/fvo/rep_details_2_en.cfm?rep_id=4005. 
               
               
                  
                     (5)
                  
                        Directiva 66/402/CEE a Consiliului din 14 iunie 1966 privind comercializarea semințelor de cereale (JO 125, 11.7.1966, p. 2309).
               
               
                  
                     (6)
                  
                        Directiva 2002/57/CE a Consiliului din 13 iunie 2002 privind comercializarea semințelor de plante oleaginoase și pentru fibre (JO L 193, 20.7.2002, p. 74).
               
            
      
    ---documentbreak--- 
      
         
               COMISIA EUROPEANĂ
            Bruxelles, 27.1.2022
            COM(2022) 26 final
            
            ANEXĂ
            la Propunerea de 
            DECIZIE A PARLAMENTULUI EUROPEAN ȘI A CONSILIULUI
            de modificare a Deciziei 2003/17/CE a Consiliului în ceea ce privește perioada sa de aplicare și în ceea ce privește echivalența inspecțiilor în câmp efectuate în Bolivia asupra culturilor producătoare de semințe de cereale și asupra culturilor producătoare de semințe de plante oleaginoase și pentru fibre și echivalența semințelor de cereale și a semințelor de plante oleaginoase și pentru fibre produse în Bolivia
            
               
         
         
            
               ANEXĂ 
            
            
               Tabelul din anexa I la Decizia 2003/17/CE se modifică după cum urmează:
            
            
               (1)nota de subsol care corespunde titlului primei coloane, „Țara”, se modifică după cum urmează:
            
            
               „(1) AR – Argentina, AU – Australia, BO – Bolivia, BR – Brazilia, CA – Canada, CL – Chile, GB – Regatul Unit, IL – Israel, MA – Maroc, MD – Republica Moldova, NZ – Noua Zeelandă, RS – Serbia, TR – Turcia, UA – Ucraina, US – Statele Unite ale Americii, UY – Uruguay, ZA – Africa de Sud.”;
            
            
               (2)între rubricile pentru „AU” și „BR” se introduce următoarea rubrică:
            
            
               „
            
            
                     
                        BO
                     
                  
                  
                     
                        Ministry of Rural Development and Land 
                           Bolivia
                     
                     
                        Av. Camacho entre calles Loaya y Bueno N°1471, LA PAZ
                     
                  
                  
                     
                        66/402/CEE – doar cu privire la Zea mays și Sorghum spp.;
                     
                     
                        2002/57/CE – doar cu privire la Helianthus annuus
                     
                     
                  
               
               ”.